hu hu hu hu hu hu hu hu hu hu hu hu hu hu hu hu hu hu hu hu hu en en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu
Drága édesanyánk | Nyírkarász Önkormányzatának weboldala
Az anyák napja világszerte ünnepelt nap és az év legszebb napja is egyben. Nem csoda, hiszen ezen a napon ünnepeljük a szívünknek legkedvesebbeket, az édesanyákat.
Biztosak lehetünk abban, hogy erről a napról sosem feledkezünk meg. Legyünk gyermekek vagy már felnőttek, az édesanyánk különleges helyet foglal el szívünkben. Ő az, aki számára mindig mi, a gyerekei vagyunk a legfontosabbak, ő az, akivel örömünket, bánatunkat mindig megoszthatjuk, akiben mindig bízhatunk.
Sokszor emlegetik, hogy egy anya olyan sokat tesz meg gyermekeiért, amelyet soha sem adhatnak neki vissza. Valószínűleg nem is várja el, hiszen ez az önzetlen szeretet. Az érzés és az ezzel vezérelt cselekedetek, amelyek nem várnak viszonzást, azért amit adnak.
Hogy mégis mi a legjobb az anyák napjában? Amikor csillogó szemű gyermekek örömmel nyújtják át édesanyjuknak a virágcsokrot, és amikor édesanyjuk erre válaszul házi készítésű csoki fagyival köszöni meg kedvességüket.
Köszöntsük hát fel mindannyian őket egy verssel május 2-án:
Köszönöm Istenem az édesanyámat!
Amíg ő véd engem nem ér semmi bánat.
Körülvesz virrasztó áldó szeretettel,
Értem éjjel-nappal fáradni nem restell.
Áldott teste, lelke csak értem fárad,
Köszönöm Istenem az édesanyámat!
Köszönöm a lelkét, melyből reggel, este
Imádság száll Hozzád, gyermekéért esdve,
Köszönöm a szívét, mely csak értem dobban,
Itt a földön senki sem szerethet jobban!-
Köszönöm a szemét, melyből jóság árad,
Istenem, köszönöm az édesanyámat!
Te tudod, Istenem- milyen sok az árva,
Aki oltalmadat, vigaszodat várja.
Leborulva kérlek: gondod legyen rájuk,
Hiszen szegényeknek nincsen édesanyjuk!
Vigasztald meg őket áldó kegyelmeddel,
Nagy-nagy bánatukat takard el, temesd el!
Áldd meg édesanyám járását, kelését,
Áldd meg könnyhullását, áldd meg szenvedését!
Áldd meg imádságát, melyben el nem fárad,
Áldd meg két kezeddel az édesanyámat!
Halld meg jó Istenem legbuzgóbb imámat:
Köszönöm, köszönöm az ÉDESANYÁMAT!
Négypróbáztak a suliban »